Steeds meer apparaten op internet: 'Beveiliging moet beter' | Bright
12 april 2019 • 16:53
ESET Tech Cyberaanval Internet of Things Wenke vir gesonde hare hierdie somer | rooi rose Wenke vir gesonde hare hierdie somer | rooi rose
Gedurende die somermaande bring ons meer tyd in die son en in die see of swembad deur en sonder dat jy dit weet beskadig jy jou hare. Ons het vir ’n paar kenners gaan vra wat jy kan doen om seker te maak jou hare bly glansend en gesond hierdie somer.
Wenke vir gesonde hare hierdie somer deur Corné Greeff. Hooffoto: istock/CoffeeAndMilk
Van die grootste foute wat mense maak
Elizma Crous, opvoedkundige bestuurder van Modern Hair & Beauty sê, “van die grootste foute wat mense maak is om hulle hare self te kleur en nie by die salon nie. Hulle gebruik ook die verkeerde produkte. Gewone kleur wat jy by die huis aanwend het die geneigdheid om jou hare se kondisie en gesondheid te beskadig. Daarenteen bevorder professionele kleur en tuissorg-produkte jou hare se kondisie en help dat jou hare gesond bly.”
Angela Smith meen dat “mense vergeet hoe belangrik dit is om die regte behandeling in die salon te kry. Dit is nie altyd genoeg om net jou hare self by tuis te behandel nie.”
Elizma Crous, opvoedingkundige bestuurder van Modern Hair & Beauty stel voor dat wanneer jy donker hare het jy eerder nie ’n drastiese transformasie moet ondergaan en jou hare probeer blond maak nie. Dit gaan net jou hare beskadig. “Wanneer jy wel besluit om dit te doen moet jy jou haarstilis vra om iets soos die WellaPlex te gebruik wat jou hare sal beskerm.”
Maak jou hare op verskillende hoogtes vas. Jou haarbandjie beskadig die gedeelte van jou hare waar jy dit heeltyd vasmaak.
Onthou om altyd jou hare 2 keer met ’n reiniger te was voor jy jou opknapper aanwend, so maak jy seker dat al die vuiligheid verwyder is.
Lees ook: Maak jy enige van hierdie 13 haarwasfoute?
Wat jy eet, is belangrik
Die hare wat jy sien (jou haarskag) is dalk dood, maar terwyl dit vorm, is dit lewend. Elke haarvlies waaruit die haar gevorm word, bestaan uit ’n netwerk van senuwees, bloed en spiere. Die bloedvaatjies in jou haarvlies stel voedingstowwe aan die lewende selle vry soos wat hulle in verhoornde proteïene verander wat by jou kopvel uitgroei.
Die voedingstowwe wat jy deur jou dieet inkry, is ook wat jou hare voed en die kondisie beïnvloed.
Goeie koskeuses vir jou hare is:
Eiers (’n bron van proteïen en biotien)
Bessies (anti-oksidante en vitamiene soos veral vitamien C)
Vetterige vis (omega-3)
Patats (vitamien A)
Avokado’s (vitamien E, essensiële vetsure en anti-oksidante)
Neute (vitamien E, B, sink en essensiële vetsure)
Soetrissies (vitamien A en C)
Garnale (proteïen, vitamien B en D, sink en yster)
Bone (proteïen, yster, sink, biotien)
Vleis (proteïen en yster).
Maak ook seker jy drink genoeg water!
Lees ook: Hoekom heuning goed vir jou vel en hare is
Wenke vir gesonde hare hierdie somer Foto: istock/Deagreez
Begin jou somer met ‘n goeie haarsny
Maak sommer al voor jou vakansie of wanneer jy meer tyd in die son, see en swembad gaan deurbring vir jou ’n haarafspraak. So kan jy ontslae raak van droë- en gesplete punte voor dit nog erger raak.
Indien jy voel dat jou hare weer begin droog word, moet jy dalk eerder weer jou punte laat sny.
Moenie bekommerd wees nie, jou hare groei gewoonlik vinniger gedurende die somermaande.
Elizma Crous, opvoedkundige bestuurder van Modern Hair & Beauty stel voor dat jy minstens elke 8-12 weke jou hare se punte laat sny en dan sommer ook jouself bederf met ’n behandeling vir jou hare by die salon.
Beskerm jou hare teen die son en ander omgewingsfaktore
Die son en ander omgewingsfaktore beskadig nie net jou vel nie, maar kan jou hare ook baie erg beskadig, Ulrica Maia, tegniese raadgewer by JOICO se beste raad is, “die regte tuissorg is baie belangrik wanneer dit kom by beskerming teen omgewingsfaktore. Glo dit of nie, maar besoedeling kan veroorsaak dat jou hare breek, sy glans verloor en ook veroorsaak dat jou hare sy kleur vinniger verloor.”
Angela Smith beveel ook aan dat jy produkte gebruik wat UV-beskerming bevat en jou hare so min as moontlik aan die son en ander omgewingsfaktore bloot te stel wat dit kan beskadig.
Maak daarvan ‘n gewoonte om ’n hoed te dra wat jou hare beskerm teen die son se strale. Dink net aan die skade wat die son aan jou vel kan aanrig, dus is dit belangrik om jou hare ook teen die son te beskerm. ’n Lekker sonhoed sal nie net jou hare beskerm nie, maar ook jou kopvel, ore en ander areas wat sensitief is vir die son.
Lees ook: Selverbruining – sonder die geel strepe!
Joico Defy Damage Protective Shampoo (R365 vir 300ml) Bevorder sterker en meer glansende hare. Hierdie produk word in salonne gebruik, maar kan ook deel vorm van jou tuissorgroetine. Dit bevat geen sulfate nie en reinig die kopvel, sonder om dit te beskadig, van vullis wat op die kopvel gaan lê. Dit beskerm ook die kleur van jou hare en help dat kleur langer helder bly.
Joico Defy Damage Protective Conditioner (R370 vir 250ml) Bevogtig die hare en help om die vog in die hare te seël. Dit bevorder ook die beskerming van jou hare en help om dit sag te laat voel.
Joico Defy Damage protective Shield (R540 vir 100ml) Beskerm die hare teen hitte, asook die son en ander omgewingsfaktore. Jy kan dit gebruik voor jy jou hare stileer of daagliks om jou hare te beskerm. Dit help ook om jou hare glansend en gesond te hou en beskerm ook die kleur van jou hare.
Indola Innova Finish Flexible Hair Spray (R322 vir 500 ml) Help om jou hare ’n meer natuurlike voorkoms te gee, selfs wanneer daar meer vog in die lug is. Dit is ontwerp om die haarstyl moeiteloos mooi te laat lyk, terwyl dit die hare beskerm teen UV-strale.
Label.M Smoothing Cream (R360) Help om jou hare ’n glansende, sagte, gladde voorkoms te gee. Dit is gemaak van onder andere avokados en olyfolie en beskerm die hare teen omgewingsfaktore asook UV-strale van die son.
Wella Professional EIMI Glam Mist (R349 vir 200 ml) Beskerm jou hare teen die gevolge van die humiditeit en skadelike UV-strale, terwyl dit jou hare bevogtig en glansend laat met die perfekte salonstyl-afwerking.
GHD Advanced Split End Therapy (R380) bevat ’n kombinasie van ryk voedingstowwe wat help om jou hare te beskerm wanneer jy dit stileer, asook teen die stres wat omgewingsfaktore aan jou hare kan aanrig.
Schwarzkopf Professional BC pH 4.5 Color Freeze Treatment (R399 vir 200 ml) Help om die kleur in jou hare te seël en vries die kleurpigmente diep binne-in die haarstruktuur. Dit beskerm ook jou hare teen ander faktore. Dit help ook om jou hare se struktuur te versterk en om die pH-vlak van jou hare te optimaliseer.
Schwarzkopf BC Peptide Repair Rescue Nutri-Shield Serum (R490 vir 56 ml) Wanneer jou hare beskadig word, verloor dit sy gesonde voorkoms en glans. Die Peptide Repair Rescue Nutri-Shield Serum help om die hare te herstel en te beskerm teen hitte wanneer jy jou hare stileer, asook teen ander faktore soos UV-strale.
Lees ook: Die mooiste inspirasie vir kort hare hierdie somer
Beskerm jou hare teen hitte
Tarryn Aboud, opvoeder by ghd se beste raad is, “gebruik altyd ’n hitte-beskermingsproduk voordat jy jou hare stileer.”
Ulrica van Joico sê, “Dit is baie belangrik dat jy ook hitte-beskermingsprodukte gebruik wanneer jy jou hare was en droogblaas, asook die dae daarna wanneer jy dit weer stileer. Jou hare begin te smelt wanneer dit aan temperature van meer as 205 °C blootgestel word en wanneer jou hare nie beskerm word nie is dit amper asof jou hare ’n slagoffer met baie erge brandwonde is.”
Lees ook: Die mooiste lipstiffies wat jy hierdie somer moet dra
Joico Iron Clad (R452 vir 233 ml)
Schwarzkopf Professional OSiS+ Flat Liner Heat Protection Spray (R399)
Inoar Thermoliss Anti-­‐frizz Leave-­in & Styling Aid (R440 vir 240 ml)
GHD Heat Protect Spray (R280)
GHD Curl Hold Spray (R280)
GHD Straight & Tame Cream (R280)
Wella Professional EIME Thermal Image Heat Protection Spray (R321)
Gary Rom Hydrate Mist (R345)
Lees ook: Leer jou kinders ’n sonskerm-roetine aan
Gee jou hare ‘n ruskans
Angela Smith meen “wanneer jy jou glansende hare wil terughê, moet jy jou hare minder stileer, werk saam met jou hare se natuurlike styl deur dit nie elke dag met ’n warm-stileerder te stileer nie.”
Laat jou hare self droog raak, of maak ’n vlegsel voor jy gaan slaap, Slaap met ’n vlegsel en word wakker met golwende hare.
Mya Holder, haarstilis by Gary Rom se beste raad is, “onthou, wanneer jou hare nat is “rek” dit en wanneer dit droog word, krimp dit weer. Moet eerder nie jou hare styf vasmaak in ’n bolla of poniestert nie, want dit sal veroorsaak dat jou hare breek.”
Borsel gereeld jou hare
Deur jou hare gereeld te borsel, stimuleer jy die bloedsirkulasie na jou kopvel. Sodoende word jou haarwortels gevoed en bevorder dit die hare se groei, omdat beter bloedsirkulasie sorg dat daar meer suurstof en voedingstowwe na jou haarfollikels gaan. Maak ook seker jy vervang gereeld jou haarborsel, wanneer dit lyk of dit al beter dae gesien het, is die kanse groot dat dit het. ’n Wyetand-kam werk ook beter as ’n gewone haarborsel. Gewone borsels sal jou nat hare trek en dit dan laat breek.
Lees ook: 20 dinge wat jy moet weet voordat jy ’n bikini-waks kry
Kies produkte wat jou hare bevogtig
Elizma Crous, opvoedingkundige bestuurder van Modern Hair & Beauty meen, “‘n goeie bevogtiger vir jou hare net so belangrik soos water vir jou liggaam. Onthou om altyd ’n opknapper te gebruik na jou reiniger. Gebruik ook ’n masker op jou hare elke vyfde keer wanneer jy jou hare was, asook wanneer jou hare begin droog voel, of wanneer jy baie tyd in die swembad of see deurgebring het.”
Lees ook: Leer jouself weer liefkry
Produkte om te probeer:
Authentic Beauty Concept Hydrate Spray Conditioner (R425 vir 250 ml)
Authentic Beauty Concept Hydrate Mask (R550 vir 200 ml)
Authentic Beauty Concept Hydrate Lotion (R425 vir 50 ml)
Joico Moisture Recovery Treatment Balm (R378 vir 250 ml)
Joico Leave-in Moisturizer (R320 vir 300 ml)
System Professional Hydrate Mask (R524 vir 200 ml)
Invigo Nutri Enrich Deep Nourishing Mask (R277 vir 150 ml)
Schwarzkopf BC Hyaluronic Moisture Kick Spray Conditioner (R332 vir 200 ml)
Gary Rom Absolute Discipline Leave-in Conditioner (R350)
Lees ook: Vlei jou bates in ’n eenstuk-swembroek
Slaap op ‘n sy-kussingsloop
Slaap op ’n sy-kussingsloop, dit verminder wrywing terwyl jy slaap en trek nie aan jou hare soos gewone katoen of linne nie. Sy help ook jou hare en vel om bevogtig te bly terwyl jy slaap.